CELEX: C2005/115/05
Language: et
Date: 2005-05-14 00:00:00
Title: Euroopa Kohtu (kolmas koda) 10. märtsi 2005. aasta otsus liidetud kohtuasjades C-96/03 ja C-97/03 (College van Beroep voor het bedrijfsleven'i eelotsusetaotlus): A. Templeman versus Directeur van de Rijksdienst voor de keuring van Vee en Vlees (Põllumajandus — Suu- ja sõrataudi tõrje — Kaitsemeetmete võtmine lisaks direktiivis 85/511/EMÜ sätestatud abinõudele — Liikmesriikide pädevus)

14.5.2005   
            
            
               ET
            
            
               Euroopa Liidu Teataja
            
            
               C 115/3
            
         
      EUROOPA KOHTU
   
   (kolmas koda)
   10. märtsi 2005. aasta otsus
   liidetud kohtuasjades C-96/03 ja C-97/03 (College van Beroep voor het bedrijfsleven'i eelotsusetaotlus): A. Templeman versus Directeur van de Rijksdienst voor de keuring van Vee en Vlees (1)
   
   (Põllumajandus - Suu- ja sõrataudi tõrje - Kaitsemeetmete võtmine lisaks direktiivis 85/511/EMÜ sätestatud abinõudele - Liikmesriikide pädevus)
   (2005/C 115/05)
   Kohtumenetluse keel: hollandi
   Liidetud kohtuasjades C-96/03 ja C-97/03, mille esemeks on Euroopa Kohtule EÜ artikli 234 alusel College van Beroep voor het bedrijfsleven'i (Madalmaad) 7. jaanuari 2003. aasta otsusega esitatud eelotsusetaotlus, mis saabus Euroopa Kohtusse 4. märtsil 2003, järgmiste poolte vahel: A. Templeman (C-96/03), abikaasad T. H. J. M. van Schaijk'id (C-97/03) ja Directeur van de Rijksdienst voor de keuring van Vee en Vlees, tegi Euroopa Kohus (kolmas koda) koosseisus: koja esimees A. Rosas (ettekandja) ning kohtunikud A. Borg Barthet, J.-P. Puissochet, J. Malenovský ja U. Lõhmus; kohtujurist M. Poiares Maduro, kohtusekretär vanemametnik M. Múgica Arzamendi, 10. märtsil 2005 otsuse, mille resolutiivosa on järgmine:
   Kuivõrd suu- ja sõrataud kujutab loomade tervisele tõsist ohtu, annab nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, artikli 10 lõige 1 liikmesriikidele õiguse võtta haiguse tõrje eesmärgil nõukogu 18. novembri 1985. aasta direktiivis 85/511/EMÜ, millega kehtestatakse ühenduse meetmed suu- ja sõrataudi tõrjeks, mida on muudetud nõukogu 26. juuni 1990. aasta direktiiviga 90/425/EMÜ, sätestatud meetmetele lisaks teisi meetmeid, eelkõige määrata nakatunud loomadega põllumajandusettevõtte naabruses või kindlaksmääratud raadiuses asuvate põllumajandusettevõtete loomade tapmine.
   Nimetatud lisameetmed tuleb võtta kooskõlas kehtiva ühenduse õiguse eesmärkidega ning täpsemalt koosõlas direktiiviga 85/511, mida on muudetud direktiiviga 90/423, ühenduse õiguse üldpõhimõtetega, nagu näiteks proportsionaalsuse põhimõte, ja järgides direktiivi 90/425 artikli 10 lõikes 1 sätestatud teavitamiskohustust.
   
      (1)  ELT C 146, 21.6.2003.